tartuNLP/wikipedia-smugri-20251201 huggingface dataset:
Uudisintervjuu

Uudisintervjuu (inglise keeles "news interview") on 19. sajandi lõpus Ameerikas välja kujunenud ja praeguseks üks peamisi ning enimlevinuid ajakirjandusliku intervjuu žanre, mille tähtsaim eesmärk on anda auditooriumile uudisväärtuslikku sisu. 
Uudisintervjuud võib pidada kaasaegse ajakirjanduse võimu ja autonoomia sümboliks. See erineb kõnedest, loengutest ja muudest monoloogilistest, aga ka argistest kahe inimese vahel toimuvatest vestlustest ja teist tüüpi meediaintervjuudest peamiselt oma eesmärgi, teemapüstituse, interaktsiooni institutsionaliseeritud vormi ja osalejate selge rollimääratluse poolest. Uudisintervjuudest rääkides peetakse eelkõige silmas ringhäälingus eetris olevaid raadio- ja/või teleintervjuusid, kuigi kaasajal kohtab uudisintervjuusid sageli ka teistes kanalites.
Uudisintervjuu alatüübid.
Uudisintervjuude puhul saab vastavalt intervjueeritavale eristada nelja alatüüpi :
Välislingid.
Tõhusad küsitlemispraktikad uudisintervjuudes. Ammendava teemakäsitluse saavutamine eksperdi- ja kogemusintervjuudes Väitekiri, VIIVIKA ELJAND-KÄRP, 2024
Jihlava jõgi

Jihlava on jõgi Tšehhis Vysočina ja Lõuna-Morava maakonnas, Svratka jõe parempoolne lisajõgi. Jõgi kuulub Doonau jõgikonda.
Jihlava saab alguse Böömi-Määri mägismaal Jihlávka küla lähedalt umbes 760 meetri kõrguselt üle merepinna. Suubub Svratka jõkke.
Jõe pikkus on 184 km, valgala pindala 2998 km².
Jihlava jõe ääres asuvad Jihlava, Batelov, Luka nad Jihlavou, Dolní Kounice, Pohořelice ja Třebíč.
Suurimad lisajõed on Jihlávka ja Třešťský potok.
Norbergi vald

Norbergi vald ("Norbergs kommun") on vald Kesk-Rootsis Västmanlandi maakonnas. Selle keskus asub Norbergi linnas.
Ajalugu.
Kesk-Rootsi kaevanduspiirkonnas Bergslagenis asuv piirkond on ajalooliselt olnud raua kaevandamise piirkond. 1970. aastatel dateerisid arheoloogid Lapphyttani kõrgahju päritolu 12. sajandisse.
1390. aastatel sündis Norbergi lähedal talus Engelbrekt Engelbrektsson. 1434. aastal juhtis ta märkimisväärseid kaevandustööliste ja talupoegade ülestõuse Rootsi kuninga vastu.
Vapp loodi 1948. aastal ning registreeriti omavalitsuse vapina 1971. aasta vallareformiga. Selle alumine pool viitab Engelbrekt Engelbrektssoni vapile: kolm pooliiliat kolmnurgas; ülemisel poolel on raua märk.
Asukoht.
Norbergi linn asub "Norbergsåni" jõe ääres, mille kallastel asub ka asula vanim osa, sealhulgas Norbergi kirik ja veski, mis pärinevad 14. sajandist. Mitmed majad Norbergis on pärit 18. sajandist.
Châlons-en-Champagne

Châlons-en-Champagne ([ˌʃaˈlɔ̃ː.ɑ̃ .ˌʃɑ̃ːˈpaɲə]; kuni 1997. aastani "Châlons-sur-Marne" [ˌʃaˈlɔ̃ː.syʁ.maʀn]) on vald Prantsusmaa kirdeosas Champagne'is Grand Esti piirkonnas, Marne'i departemangu ja Châlons-en-Champagne'i ringkonna keskus. Geograafilised koordinaadid on 48° 57' N, 4° 22' E.
Elanike arv on 44 336 (1. jaanuar 2020), pindala 26,05 km². 
Ajalugu.
Rooma ajal oli linna nimi Catalaunum ehk Durocatalaunum ning see oli gallialaste hõimu katalaunide pealinn ning Gallia Belgica üks tähtsamaid linnu. Selle lähedal sai keiser Aurelianus Châlonsi lahingus 274 pKr võitu Gallia vastukeisrist Tetricusest. Püha Memmie Châlonsist jutlustas seal 3. sajandi teisel poolel kristlust ja oli esimene Châlonsi piiskop. Aastal 451 võis Châlonsi lähedal toimuda Katalaunia lahing, milles Attila väed kaotasid läänegootidele eesotsas Theoderich I-ga, kes langes. 
Keskaeg.
Châloni piiskopid, piirkond ja Châlonsi krahvkond ning valitsejate peatumised Châlonsis figureerivad Karolingide ajal arvukates ürikutes, näiteks:
Ülejõe park (Pärnu)

Ülejõe park ka Palvemaja park on park Pärnus Ülejõe linnaosas. 
Ajalugu.
Teise maailmasõja ajal ehitati parki lennuväelastele barakid. Taganevad sakslased panid need põlema ja hävitasid osa haljastusestki. 1954. aastal alustati palvemaja parki Pärnu 4. Keskkooli hoone ehitamist.
Noorteväljaku park

Noorteväljaku park on park Pärnus Ülejõe linnaosas. 
Pargis asub Carl Robert Jakobsonile pühendatud mälestuskivi.
Leinapark

Leinapark on park Pärnus Papiniidus. 
Leinapargis asub mälestusmärk Nõukogude Liidu poolt küüditatutele.
Vana-Pärnu metsapark

Vana-Pärnu metsapark on park Pärnus Vana-Pärnu linnaosas. 
Välislingid.
Kes need jäljed siia jättis, kes neid jälgi mööda käis? vparnuselts.ee, 2019
Pärlimõisa tammepark

Pärlimõisa tammepark on park Pärnus Ülejõe linnaosas. 
Park asub Härma tänava, Rehepapi tänava ja Saugamõisa tee vahelisel alal.
Neyagawa

Neyagawa (jaapani 寝屋川市) on linn Jaapanis Ōsaka prefektuuris. Asub prefektuuri kirdeosas, Yodo jõe vasakul kaldal, 15 km kaugusel Ōsakast.
Neyagawa alev moodustati 1943. aastal. 1951. aastal sai linnaks ja 2019. aastal sai "chūkakushi" ('tuumlinna') staatuse.
Oktoobris 2023 oli linnas 225 078 elanikku.
Takaishi

Takaishi (jaapani 高石) on linn Jaapanis Ōsaka prefektuuris. Asub Ōsaka lahe ääres. Piirneb põhjas ja idas Sakaiga.
Takaishi sai linnaks 1966. aastal.
Oktoobris 2023 oli linnas 54 582 elanikku. 1980. aastatest on linna elanike arv vähenenud.
Sázava jõgi

Sázava on jõgi Tšehhis Vysočina ja Kesk-Tšehhi maakonnas, Vltava parempoolne lisajõgi.
Jõgi saab alguse Žďárské mäestikus ("Žďárské vrchy") umbes 757 meetri kõrguselt üle merepinna. 
Sázava jõe pikkus on 225 km, valgala pindala 4349 km².
Suurematest linnadest asuvad jõe ääres Žďár nad Sázavou ja Havlíčkův Brod. Väiksematest asulatest asuvad jõe kaldal Přibyslav, Světlá nad Sázavou, Týnec nad Sázavou ja Sázava.
Liisa Lotta Mumm

Liisa Lotta Mumm (sünninimi Liisa Lotta Tomp, sündinud 22. detsembril 1995 Pärnus) on eesti lastekirjanik, luuletaja ja kultuurikorraldaja.
Haridus.
Ta on õppinud Pärnu Kuninga Tänava Põhikoolis ja Jakob Westholmi Gümnaasiumis. Aastatel 2017–2019 õppis ta Tartu Ülikooli Viljandi kultuuriakadeemias kultuurikorralduse erialal. 
Looming.
Tema esikluulekogu "Ajades taga üht vaikust" ilmus 2014. aastal. Sellest pärit luuletuse "Aga tule" koorilauluks viisistanud Kadri Voorand. Laulu esitati XII noorte laulupeol.. See tõi endaga kaasa noore autori esinemised Vikerraadio "Luulelahingus" , kutsed esinemistele, intervjuud erinevates väljaannetes ja palju muudki. Loost on oma versiooni teinud mitmed Eesti artistid ja venekeelse tõlke Tanja Mihhailova-Saar. 
Liisa Lotta Mumm on kaasautor ka ühiskogumikes "Pärnu kirjarahva antoloogia 3" (2017) ja "Ajatu puudutus" (2023).
2023. aastal ilmus luulevormis lasteraamat "Koristamine on lõbus". Autor pakub samast raamatust ka nimelist versiooni "[Sinu lapse] korralagedus" , kus iga laps saab olla raamatu peategelane . Ta on nimeliste raamatute suur fänn ja keskendub võimaluste leidmisele, kuidas raamatute lugemine laste jaoks põnevamaks muuta.
Ürituste korraldamine.
Juba seitsmenda klassi õpilasena korraldas ta Eesti Õpilasesinduste Liidu neljapäevase umbes 200 osalejaga õpilaste suvekooli "Õpilasest maailmamuutjaks". Korraldusmeeskonna ülesandeks oli korraldada kõik alates üle-eestilisest transpordist, majutuse, esinejate, sponsorluseni välja. See kuudepikkune korralduskogemus jättis temasse nii suure jälje, et korraldamisest saigi tema jaoks lahutamatu elu osa. Sellest ajast saati on ta kümnete suuremate ja väiksemate ürituste korraldusmeeskonda kuulunud. Enamasti on vastutusalaks olnud turundus või sponsorlus. 
Ühtlasi on ta Facebooki kogukonna "Eesmärgiga emad" looja ja eestvedaja.
Isiklikku.
Ta on abielus ja tal on kolm tütart.
Sázava

Sázava (saksa keeles "Sasau") on linn Tšehhis Kesk-Tšehhi maakonnas Benešovi ringkonnas. Asub Sázava jõe ääres, Benešovist umbes 18 kilomeetrit kirdes ja Prahast 34 kilomeetrit kagus.
Asula tekkis Sázava kloostri ümber, mille 1032. aastal benediktlased Sázava jõe paremale kaldale rajasid. Asulat on esmamainitud 1035. aastal.
Sok Chenda Sophea

Sok Chenda Sophea (khmeeri keeles សុខ ចិន្តាសោភា; sündinud 27. aprillil 1956 Phnom Penhis) on Kambodža ökonomist ja poliitik.
Sok Chenda Sophea on lõpetanud Provence'i ülikool. Prantsusmaal elades töötas ta erafirmades.
Aastatel 1993–1997 töötas ta Kambodža Turismiministeeriumis madalama riigisekretärina. Alates 1997. aastast kuni 22. augustini 2023 oli ta Kambodža Arengunõukogu peasekretär. 2008. aastast oli ta lisaks veel ka minister peaministri juures. Alates 22. augustist 2023 kuni 20. novembrini 2024 oli Sok Chenda Sophea Kambodža välisasjade ja rahvusvahelise koostöö minister. Alates 22. augustist 2023 on ta Kambodža asepeaminister.
Läänekampaania

Lahing Prantsusmaa pärast (10. mai – 25. juuni 1940), tuntud ka kui Läänekampaania (Saksa keeles: Westfeldzug) või Prantsusmaa langemine (Frankreichtfeldzug), oli Natsi-Saksamaa invasioon Prantsusmaale, Belgiasse, Hollandisse ja Luksemburgi Teise maailmasõja ajal. 3. septembril 1939 kuulutas Prantsusmaa sõja Saksamaale, kui viimane ründas Poolat. Prantslased korraldasid piiratud rünnaku Saarimaale septembri alguses 1939, kuid taandusid oktoobri keskpaigaks oma endistele positsioonidele. Saksa armee tungis Belgiasse, Luksemburgi ja Hollandisse 10. mail 1940. 10. juunil 1940 astus sõtta Itaalia, proovides rünnata Prantsusmaad üle Alpide. Prantsusmaa ja Madalmaad vallutati ning sellega lõppes maismaasõda Läänerindel, kuni Normandia dessandini 6. juunil 1944.
Fall Gelbi kohaselt korraldasid Saksa soomustatud üksused üllatusrünnaku läbi Ardennes'ide ning seejärel liikudes piki Somme'i orgu, lõigates ära ning piirates sisse Liitlaste üksused, kes olid liikunud Belgia suunas, et seal kohtuda Saksa armeega.
Groß-Schweinbarth

Groß-Schweinbarth on vald "(Marktgemeinde)" Austrias Alam-Austria liidumaal Gänserndorfi ringkonnas.
Groß-Schweinbarth asub Bad Pirawarthi ja Gänserndorfi vahelistel küngastel. U. 46,3 % valla territooriumist on kaetud metsaga.
Großhofen

Großhofen on vald "(Gemeinde)" Austrias Alam-Austria liidumaal Gänserndorfi ringkonnas.
Großhofen asub Alam-Austria "Weinvierteli" piirkonnas. Vaid umbes 0,05% valla territooriumist on metsaga kaetud.
Hun Manet

Hun Manet (khmeeri keeles ហ៊ុន ម៉ាណែត; sündinud 20. oktoobril 1977 Phnom Penhis) on Kambodža poliitik ja sõjaväelane (kindral), Hun Seni poeg.
Kambodža Kuninglike Relvajõudude teenistusse astus Hun Manet 1995. aastal. Ta lõpetas Ameerika Ühendriikide Sõjaväeakadeemia 1999. aastal. Magistrikraadi majanduse alal sai ta New Yorgi Ülikoolis 2002. aastal. Doktorikraadi majanduse alal omandas ta Bristoli Ülikoolis.
2013. aastal määrati ta Kambodža Kuningliku Armee ülemjuhataja asetäitjaks. 2018. aastal määrati ta Kambodža Kuningliku Armee staabiülema asetäitjaks ja ülema kohusetäitjaks ning hiljem Kambodža Kuninglike Relvajõudude ülemjuhataja asetäitjaks ja ülemaks.
2018. aastal valiti ta Kambodža Rahvapartei Alalise Komitee liikmeks.
22. augustist 2023 on Hun Manet Kambodža peaminister.
17. armee

17. armee võib viidata järgnevatele väekoondistele:
13. armee

13. armee võib viidata järgnevatele väeüksustele:
9. armee

9. armee võib viidata järgnevatele väeüksustele:
Otava jõgi

Otava (saksa keeles "Wottawa") on jõgi Tšehhis Plzeňi ja Lõuna-Tšehhi maakonnas, Vltava vasakpoolne lisajõgi.
Jõgi saab alguse Vydra ja Křemelná jõe ühinemisel umbes 627 meetri kõrgusel üle merepinna. Suubub vasakult Vltavasse.
Otava jõe pikkus on 111,7 km, valgala pindala 3840 km².
Suurematest linnadest asuvad jõe ääres Písek ja Strakonice. Väiksematest asulatest asuvad jõe kaldal Hartmanice, Rejštejn, Dlouhá Ves, Sušice, Dobršín, Rabí, Žichovice, Velké Hydčice, Malý Bor, Horažďovice, Střelské Hoštice, Horní Poříčí, Katovice, Slaník, Přešťovice, Štěkeň, Čejetice, Putim, Kestřany, Čížová, Vrcovice, Vojníkov, Vráž, Ostrovec, Oslov, Varvažov ja Zvíkovské Podhradí.
Branle

Branle ([bʁɑ̃l], tegusõnast "branler" 'õõtsuma'), ka kirjapildis bransle, brawl, Itaalias brando, on Prantsusmaa päritoluga rahulikus tempos ring- või reatants piiramatule arvule tantsijatele. 16.–17. sajandil kõigis ühiskonnaklassides populaarse seltskonnatantsu "branle"i eri tüüpe on üksikasjalikult kirjeldanud Thoinot Arbeau oma raamatus "Orchésographie".
Kirjeldus.
"Branle"i tavaline sammumuster oli "kaks sammu vasakule, üks samm (või kaks sammu) paremale", nii et tantsijad liikusid reana edasi-tagasi; sellest arvatakse olevat tuletatud ka tantsu nimi. Sammud võisid olla rahulikud astuvad või hüppega olenevalt tantsust ja muusika tempost, tantsijad võisid hoida üksteist kätest või küünarseongus (hoidu pole kaasaegsetes allikates täpselt kirjeldatud, kuid küünarseong on tänapäevane interpretatsioon rahvatantsude baasil).
Arbeau raamatus on kirjeldatud tavalisi ("branle simple", "branle double", "branle gay") ja arvukalt ka eri paikkondadest pärit "branle"isid: "Branle de Bourgogne" või "de Champagne", "Branle du Hault Barrois", "de Poitou", "Branles d'Escosse" ('šoti "branle"id'); nende sammustik varieerub veidi ja liikumine on valdavalt tüüpiline rahulik edasi-tagasi kulgemine.
Muusika on 4/4 taktimõõdus ja võib olla kas aeglane või tempokas. Ühtesid või teisi tantse on Arbeau raamatus soovitatud eri vanusegruppidele, olenevalt tantsu tempost.
Lisaks neile erinevaile paikkondlikele "branle"idele on raamatus kirjeldatud ka tervet rida eriliste žestidega tantse ("branles morgués"), mis mõnesse keelde on tõlgitud miimilisteks "branle"ideks.
Ajaloost.
Tants arvatakse pärinevat juba keskajast ja algselt tantsiti seda lauldes ja laulu järgi. 16. sajandist on säilinud arvukalt "branle"i nimelisi pillilugusid tantsumuusika kogumikes ja sõna on hakatud kasutama ka instrumentaalpala kohta.
Ringis või lahtises rodus tantsitavaid ühistantse peeti just Prantsusmaale väga tüüpiliseks. "Branle"i tantsiti ballidel ka mitu sajandit, vaid sammutehnika muutus vastavalt moele. 17. sajandil tantsiti seda Louis XIV ja Charles II õukondades. Hilisemast "branle"ist on säilinud mõned üksikud Beauchamp–Feuillet notatsioonis (loodi 1691) üleskirjutused, nagu Louis-Guillaume Pécouri "Danses nouvelles presentees au Roy" u 1715. aastast.
Rahvatantsuna tantsitakse "branle"i Prantsusmaa teatud piirkondades (Alsace, Lorraine, "Massif central") tänapäevani.
Branle'ide süidid.
"Branle"isid oli 16. sajandil tavaks tantsida mitu erinevat järjestikku; need traditsioonilised palade rühmad olid omal viisil süidi eelkäijad. 1623. aastaks oli see tava standardiseerunud kuuest tantsust koosnevaks komplektiks: "premier bransle", "bransle gay", "bransle de Poictou", "bransle double de Poictou", "cinquiesme bransle" (1636. aasta allikas nimetatud "branle de Montirandé") ja süiti lõpetav gavott.
Kirjanduses.
Kirjanduses on võib-olla enim tuntud "branle"i mainimine Shakespeare'i "Asjatus armuvaevas" (Love's Labour's Lost, 3. 1. 7: "Will you win your love with a French brawl?"), kus see on eesti keelde tõlgitud "prantsuse keerutuseks". Algtekstis esineb sel kohal sõnamäng: "brawl" võib tähistada nii kaklust kui ka "branle"i.
Pärnu jalgpallihall

Pärnu jalgpallihall on Pärnu maakonnas Pärnus Ülejõe linnaosas aadressil Härma tänav 3 asuv jalgpallihall. 
Hall avati 5. novembril 2023 EJL korraldatud mänguga, kus mõõtu võtsid Pärnumaa ja Põlvamaa maakondade võistkonnad.
Pärnu Rehepapi kunstmuruväljak

Rehepapi kunstmuruväljak on Pärnu maakonnas Pärnus Ülejõe linnaosas aadressil Härma tänav 3 asuv kunstmuruväljak.
Pärnu Mai kunstmuruväljak

Mai kunstmuruväljak on Pärnus Mai linnaosas aadressil Mai tänav 3 asuv kunstmuruga jalgpalliväljak. 
Kunstmuruväljak avati 2004. aastal ning läbis põhjaliku renoveerimise aastal 2014. Jalgpalliväljaku ääres asuvad kuulitõukepaik, kaugus- ja kolmikhüppepaik, jooksusirge ning kaks 3x3 korvpalliplatsi. 
Staadion asub Pärnu Mai Kool territooriumil ning kool kasutab staadionit kehalise kasvatuse tundide läbiviiseks. Kuntsmuruväljakul toimuvad ka kohalike jalgpalliklubide treeningud.
Jamal Musiala

Jamal Musiala (sündinund 26. veebruaril 2003) on Saksamaa jalgpallur, kes mängib poolkaitsjana Saksa kõrgliiga klubis Müncheni Bayern ja Saksamaa jalgpallikoondises. Ta on mänginud ka Inglismaa juunioride jalgpallikoondises.
Želivka

Želivka on jõgi Tšehhis Vysočina ja Lõuna-Tšehhi maakonnas, Sázava jõe vasakpoolne lisajõgi.
Jõgi on nimetatud Želivi järgi.
Jõe pikkus on 103 km, valgala pindala 1188 km².
Suita

Suita (jaapani 吹田市) on linn Jaapanis Ōsaka prefektuuris. Asub prefektuuri kirdeosas, Yodo jõe ääres, Ōsakast põhjas.
1940. aastal sai linnaks ja 2001. aastal sai "chūkakushi" ('tuumlinna') staatuse.
Oktoobris 2023 oli linnas 392 539 elanikku.
Suitas asub Asahi õlletehas.
Sebacinales

Sebacinales on klassi "Agaricomycetes" kuuluv kandseente selts.
Sebacinaceae

Sebacinaceae on klassi "Agaricomycetes" kuuluv kandseente sugukond.
Ditangium

Ditangium on klassi "Agaricomycetes" kuuluv kandseente perekond.
Ditangium cerasi

Ditangium cerasi on klassi "Agaricomycetes" kuuluv kandseente liik.
Tremellodendron

Tremellodendron on klassi "Agaricomycetes" kuuluv kandseente perekond.
Tremellodendron schweinitzii

Tremellodendron schweinitzii on klassi "Agaricomycetes" kuuluv kandseente liik.
Seen moodustab mükoriisat peamiselt tamme, aga ka sarapuuga. On jahuse, mageda maitsega.
Özgür Özel

Özgür Özel (sündinud 21. septembril 1974 Manisas) on Türgi apteeker ja poliitik. Alates 2023. aasta novembrist on ta Türgi parlamendi suurima opositsioonifraktsiooni Vabariikliku Rahvapartei (CHP) esimees, ta on Türgi opositsiooniliider.
Ta sündis aastal 1974 Manisas (asub Manisa provintsis). Ta õppis Izmiris Egeuse ülikoolis farmaatsiat. Pärast ülikooli lõpetamist töötas Özel jaemüügiproviisorina, kuni valiti 2011. aasta parlamendivalimistel Türgi Suure Rahvuskogu liikmeks. Alates 2007. aastast töötas ta Türgi Apteekrite Ühenduse juhatuse liikme, raamatupidaja ja kahekordse peasekretärina ning on teinud ka arvukalt tehinguid, avaldusi ja loenguid 163 erineval kongressil ja konverentsil. Ta on ka Rahvusvahelise Apteekrite Föderatsiooni, Euroopa Liidu apteekrite rühma ja Euroopa apteekrite foorumi liige.
2023. aasta parlamendivalimistel sai ta Türgi Suure Rahvuskogu liikmeks ja ühtlasi opositsiooniliidriks.
Vabariikliku Rahvapartei 38. korralisel kongressil 4. novembril 2023 kandideeris ta juhtpositsioonile, võites lahinguhääletuse teises voorus endise presidendikandidaadi ja ametisoleva esimehe Kemal Kılıçdaroğlu vastu, kes juhtis CHP-d alates 2010. aastast.
Moriguchi

Moriguchi (jaapani 守口) on linn Jaapanis Ōsaka prefektuuris. Asub Ōsakast vahetult kirdes.
Moriguchit on esmamainitud 1373. aastal, linnaks sai 1946. aastal.
Oktoobris 2023 oli linnas 140 593 elanikku.
Kinaverpunane pisisirmik

Kinaverpunane pisisirmik ("Cystodermella cinnabarina") on šampinjonilaadsete seltsi heinikuliste sugukonda kuuluv seen.
Amihai Eliyahu

Amihai Eliyahu (ka Amichai Eliyahu, heebrea keeles עמיחי בן אליהו, sündinud 29. aprillil 1979 Jeruusalemmas) on Iisraeli paremäärmuslik poliitik, ta on erakonna "Otzma Jehudit" liige. Ta on aastast 2022 Knesseti liige. Samuti on ta aastast 2022 Iisraeli Jeruusalemma asjade ja muinsuskaitseminister. Aastal 2023 pälvis ta rahvusvahelist tähelepanu oma ettepanekuga kasutada 2023. aasta Ḩamāsi-Iisraeli sõjas Gaza sektoris tuumarelvi.
Ta sündis aastal 1979 Jeruusalemmas ja kasvas üles Shlomis, linnas, mis asub Põhjaringkonnas. Ta on Shmuel Eliyahu (Iisraeli ortodoksse rabi) poeg ja endise Iisraeli sefardi pearabi Mordechai Eliyahu pojapoeg. Ta õppis erinevates ješivates üle kogu riigi ja teenis Iisraeli Kaitsejõudude teenistuse ajal langevarjurite brigaadis.
Enne Otzma Yehuditiga liitumist oli ta Rahvusliku Liidu partei toetaja. Eliyahu paigutati 2022. aasta Iisraeli parlamendivalimistel Otzma Yehuditi nimekirjas neljandale kohale ja temast sai Knesseti liige. Kuna tast sai 29. detsembril 2022 Iisraeli Jeruusalemma asjade ja muinsuskaitseminister, astus ta 1. jaanuaril 2023 Knessetist tagasi.
2023. aasta Iisraeli-Hamasi sõja ajal Raadio Kol Beramale antud intervjuus väitis Eliyahu, et tuumarelvade kasutamine oli "üks võimalustest", kui arutas Iisraeli võimalusi tema käimasolevas sõjalises tegevuses Gaza sektoris. Ta toetas ka Gaza palestiinlaste ümberasutamist, öeldes: "Nad võivad minna Iirimaale või kõrbetesse, Gaza koletised peaksid ise lahenduse leidma."
Eliyahu avaldas hiljem avalduse, milles nimetas tema märkusi tuumarelvade kohta "metafooriliseks", kuid säilitas oma toetuse "ebaproportsionaalsele vastusele". Opositsiooniliider Yair Lapid mõistis ta hukka. Peaminister Benjamin Netanyahu lükkas ta hiljem tagasi ja peatas ta valitsuskabineti koosolekutel.
Ta on kritiseerinud nii politseid kui ka Iisraeli kaitsejõude väidetava Läänekalda palestiinlaste eelistamise pärast asunike suhtes. Augustis 2023 väitis ta, et kaitsejõud, politsei ja [julgeoleku]teenistused on viimase kolme aastakümne jooksul võtnud omaks Palestiina elanikkonna maailmavaate, mis peab asunikke automaatselt süüdlasteks.
Isiklikku.
Ta on abielus ja on kuue lapse isa. Ta elab Rimonimis (asub Jordani Läänekaldal).
Alari Allik

Alari Allik (sündinud 4. mail 1973) on eesti japanoloog ja tõlkija. Ta on Tallinna Ülikooli jaapani uuringute dotsent.
Alliku peamised uurimisteemad on omaeluloolisus keskaegses jaapani kirjanduses ning filosoofia ja religiooni mõju kirjanike enesemääratlusele.
Tema tõlkes on eesti keeles ilmunud erakmunk Saigyō "Mägikodu", Fujiwara no Teika koostatud "Sada luuletust, sada luuletajat" ja Sei Shōnagoni "Padjamärkmed".
Ta kaitses 2015. aastal Tallinna Ülikooli Eesti Humanitaarinstituudis doktorikraadi väitekirjaga "Multiple Selves of Chōmei Ren’in" (Minade paljusus Chōmei Ren’ini teostes; juhendajad Rein Raud ja Rajyashree Pandey).
Farincourt

Farincourt () on kommuun Prantsusmaa kirdeosas Haute-Marne'i departemangus.
Sterellum

Sterellum on pilvikulaadsete seltsi kuuluv perekond seeni.
Varasemaid liike.
Varasema nimega "Sterellum rufum" on liigutatud perekonda kirmik.
Eesti Laul 2024

Eesti Laul 2024 oli 16. Eesti Laulu võistlus ja 31. Eurovisiooni lauluvõistluse Eesti eelvoor.
Uuendusena toimus üks poolfinaal, kus võistles 15 laulu. Poolfinaalist 20. jaanuaril 2024 valiti finaali viis laulu. Eelvoorust pääses otse finaali viis laulu, mida tutvustati poolfinaalis.
Finaalis võistles 10 laulu ning see toimus 17. veebruaril Tondiraba jäähallis. Võistluse võitis 5MIINUST ja Puuluup looga "(nendest) narkootikumidest ei tea me (küll) midagi", mis esindas Eestit 2024. aasta Eurovisiooni lauluvõistlusel.
Poolfinaal.
Poolfinaal toimus 20. jaanuaril 2024 Tartu Ülikooli spordihoones ning esimesed kolm finaalikohta otsustasid žürii ja vaatajate hääled. Esimeses voorus koguti televaatajatelt kokku 19 455 häält. Poolfinaali žürii liikmed olid Airi Liiva, Andres Oja, Andres Panksepp, Anett Kulbin, Anna-Aurelia Kangur, Danel Pandre, Elina Netšajeva, Gerd Eston Sepp, Hanna-Liina Võsa, Ivi Rausi-Haavasalu, Maian-Anna Kärmas, Margot Suur, Maria Listra, Martin Korjus, Ott Lepland, Owe Petersell, Priit Pajusaar, Raivo Oja, Rauno Märks, Riivo Kallasmaa, Robert Kõrvits, Sten Heinoja, Veronika Portsmuth, Ülar-Johannes Palm ja Yasmyn.
II voor.
Kaks finalisti otsustas ilma žüriita veel üks telehääletus. Teises voorus koguti televaatajatelt kokku 8535 häält.
Finaal.
Finaal toimus 17. veebruaril Tondiraba jäähallis ning koosnes kahest voorust. Esimesest voorust pääsesid edasi kolm laulu rahvusvahelise žürii ja telehääletuse tulemusel. Televaatajatelt koguti kokku 38 385 häält. Külalisesinejateks olid eelmise Eesti Laulu võitja Alika koos ansambliga Bedwetters, HND, Gameboy Tetris, Eleryn Tiit, Muteko Taiko, Dance Republic Tantsukool ja Arop.
Superfinaal.
Superfinaali võitja otsustas ilma žüriita telehääletus, mille käigus koguti kokku 43 930 häält.
Sei Shōnagon

Sei Shōnagon (jaapani 清少納言, umbes 966 – 1025) oli jaapani õuedaam ja kirjanik. Ta oli keisrinna Fujiwara no Teishi õuedaam. Ta sai tuntuks oma "zuihitsu" žanri teosega "Padjamärkmed" (tõlgitud ka kui "Padjaraamat"). Tema elust on vähe teada. Ta hakkas keisrinna õuedaamiks umbes 993. aastal. On arvatud, et pärast keisrinna surma 1001. aastal ta lahkus õukonnast, aga ta võis ka jääda järgmise keisrinna teenistusse.
Sei Shōnagoni isa oli luuletaja ja aadlik Kiyohara no Motosuke.
Tema abikaasad olid Tachibana no Norimitsu ja Fujiwara no Muneyo.
2022.–2023. aasta maailma karikasari laskesuusatamises

2022–2023. aasta laskesuusatamise maailma karikasari (Biathlon World Cup-BWC) oli laskesuusatamise mitmevõistluse sari, mille korraldas Rahvusvaheline Laskesuusatamise Liit. Hooaeg algas 29. novembril 2022 Soomes Kontiolahtis ja lõppes 19. märtsil 2023 Norras Oslos Holmenkollenis.
Hooajast 2021/22 olid üldkarika tiitlikaitsjad prantslane Quentin Fillon Maillet ja norralane Marte Olsbu Røiseland.
Maailma karikasarja võõrustajate kaart.
Kõik 10 asukohta, kus sel hooajal toimusid maailma karikasarja etapid (sealhulgas Oberhof – maailmameistrivõistluste toimumiskoht).
Karikasarja kalender ja poodiumikohad.
Edetabelid.
Üldkarikas mehed.
 WORLD CUP TOTAL SCORE POINTS
Alla 25-aastased.
 2022–23 Men's Overall World Cup
Eraldistart 20 km.
 WORLD CUP INDIVIDUAL POINTS
Sprint 10 km.
 WORLD CUP SPRINT POINTS
Jälitussõit 12,5 km.
 WORLD CUP PURSUIT POINTS
Ühisstart 15 km.
 WORLD CUP MASS START POINTS
Teatevõistlus 4x7,5 km.
 WORLD CUP RELAY POINTS
Rahvuste karikas.
 WORLD CUP NATIONS CUP POINTS
Edetabelid.
Üldkarikas naised.
 WORLD CUP TOTAL SCORE POINTS
Alla 25- aastased.
 2022–23 Women's Overall World Cup
Eraldistart 15 km.
 WORLD CUP INDIVIDUAL POINTS
Sprint 10 km.
 WORLD CUP SPRINT POINTS
Jälitussõit 10 km.
 WORLD CUP PURSUIT POINTS
Ühisstart 12,5 km.
 WORLD CUP MASS START POINTS
Teatevõistlus 4x6 km.
 WORLD CUP RELAY POINTS
Rahvuste karikas.
 WORLD CUP NATIONS CUP POINTS
6. armee

6. armee võib viidata järgnevatele väekoondistele:
4. armee

4. armee võib viidata järgnevatele väeüksustele:
Kelly Rowland

Kelendria Trene Rowland (sündinud 11. veebruaril 1981 Atlantas Georgias) on Grammy auhinnaga pärjatud Ameerika laulja ja näitleja.
Ta oli Destiny's Childi liige.
Tema tuntuim lugu oli "Dilemma", koos Nellyga. Selle laulu eest sai ta Grammy auhinna.
2023.–2024. aasta maailma karikasari laskesuusatamises

2023–2024. aasta maailma karikasari laskesuusatamises (ametlik: BMW IBU World Cup Biathlon) on laskesuusatamise hooajal toimuv mitmevõistluse sari, mida korraldab Rahvusvaheline Laskesuusatamise Liit. Hooaeg algas 25. novembril 2023 Rootsis Östersundis ja lõppes 17. märtsil 2024 Kanadas Canmore'is. See on IBU korraldatud laskesuusatamise kõrgeima taseme rahvusvaheline võistlussari. Selle käigus peetakse meestele 47 ja naistele 42 võistlust.
Hooaja tippüritus on 2024. aasta laskesuusatamise maailmameistrivõistlused Tšehhis Nové Město na Moravě’s, mille tulemusi MK-etappide arvestuses ei arvestata (v.a riigi edetabel). 
Esimest korda pärast hooaega 2018–19 toimuvad maailma karikasarja etapid Põhja-Ameerikas. 
Eelmisel hooajal olid sarja üldvõitjad Johannes Thingnes Bø Norrast (meestest) ja Julia Simon Prantsusmaalt (naistest). 
Ülevaade hooajast.
Võistluste kalender.
Distantside lühendid: Es: eraldistart, Sp: sprint, Js: jälitussõit, Üs: ühisstart, Tv: teatevõistlus, Stv: segateatevõistlus, PStv: paaris segateatevõistlus
Punktide jaotamine.
Märkus: MM-võistlused ei teeni punkte individuaalsete või teatevõistluste edetabelite eest, küll aga teenivad punkte rahvaste karikavõistluste eest.
Igale alale omaste arvestuste puhul (eraldistart, sprint, jälitussõit, ühisstart, teatevõistlus) jaotatakse punkte järgmiselt:
MK-võistluste individuaalne üldjärjestus määratakse iga laskesuusataja poolt tavahooaja üheksa etapi jooksul üksikaladel (eraldistart, sprint, jälitussüit ja ühisstart) kogutud punktide liitmisel. MM-võistluste eest punke ei arvestata. Võistlusel mitteosalemine, loobumine või diskvalifitseerimine punkte ei too.
Rahvaste karikas.
Rahvaste karikavõistluste üldjärjestus saadakse iga sportlase eraldistardil- ja sprindivõistlusel ning teatevõistlustel kogutud punktide liitmisel. eraldistardi- ja sprindivõistlustel lähevad arvesse ainult riigi kolme parima asetusega sportlase punktid.
Seejärel kuni 80. kohani 2 punkti, et jõuda 1 punktini 110. kohal. Kõik järgnevad kohad saavad 1 punkti.
Võistluskalender ja poodiumikohad.
Mehed.
Edetabelid.
Üldkarikas.
&lt;br&gt;
 WORLD CUP TOTAL SCORE POINTS
Kuni 25 aastased U-25.
 U-25 Overall World Cup
15/20 km eraldistardist.
 WORLD CUP INDIVIDUAL POINTS
10 km sprint.
&lt;br&gt;
 WORLD CUP SPRINT POINTS
12,5 km jälitussõit.
 WORLD CUP PURSUIT POINTS
15 km ühisstart.
&lt;br&gt;
 WORLD CUP MASS START POINTS
Teatesõit.
&lt;br&gt;
 WORLD CUP RELAY POINTS
Rahvuste karikas.
 WORLD CUP NATIONS CUP POINTS
Naised.
Edetabelid.
Üldkarikas.
 WORLD CUP TOTAL SCORE POINTS
U-25.
 WOMEN'S UNDER 25 POINTS
12,5/15 km eraldistardist.
 WORLD CUP INDIVIDUAL POINTS
7,5 km sprint.
 WORLD CUP SPRINT POINTS
10 km jälitussõit.
 WORLD CUP PURSUIT POINTS
12,5 km ühisstardist.
 WORLD CUP MASS START POINTS
Teatesõit.
 WORLD CUP RELAY POINTS
Rahvuste karikas.
 WORLD CUP NATIONS CUP POINTS
Segateatevõistlus.
Edetabel.
 Mixed Relay Score
Päikese kujutisega postmark

Päikese kujutisega postmark on Eesti postmark, mis anti välja 1919. aastal.
Seda anti välja ainult ühes nimiväärtuses (15 penni). Margi kujundas Eduard Poland, trükiti Paalmanni trükikojas Tallinnas, lasti müügile 17. septembril 1919 ja kehtis 30. juunini 1926. Mark on lihtsa sümmeetrilise kujundusega, trükitud roosa värviga ja perforeerimata. Margi tiraaž oli 3 983 257 eksemplari.
Postitariifide tõusu tõttu lasti 6. oktoobril 1920 müügile musta ületrükiga 1 Mk. varustatud uue nimiväärtusega margid. Ületrükiga marke trükiti 1 153 100 eksemplari ja ka need kehtisid 1926. aasta juuni lõpuni.
Tallinna Ehituskeraamika Tehas

Tallinna Ehituskeraamika Tehas (TEKT) oli tööstusettevõte, mis tegutses aastatel 1944–1994.
Tallinna Ehituskeraamika Tehase toodang täitis eelmise sajandi teisel poolel olulist osa eestlaste visuaalses argipäevas. Tehase toodangut kujundasid aastate vältel paljud Eesti keraamikud, andes tunnistust suurepärasest disaineritööst. Ettevõte ei olnud omal ajal ainus tööstuskeraamika tootja, kuid kindlasti mõjukaim. 
TEKT kunstnikke.
Aino Alamaa, Mall Valk, Ingrid Allik, Velda Soidla, Naima Uustalu, Laine Sisa jt.
Haringsee

Haringsee on vald "(Gemeinde)" Austrias Alam-Austria liidumaal Gänserndorfi ringkonnas.
U. 20 km põhja pool asub Gänserndorf, u. sama kaugel idas asub Marchegg, lõunas on Hainburg an der Donau ja läänes on Viin.
Maija Tabaka

Maija Nora Tabaka (sündinud 5. novembril 1939 Jelgavas) on läti maalikunstnik.
Tabaka loomingule on iseloomulikud suured figuratiivsed maalid, mis on sageli inspireeritud filmilikust kujutusviisist ning muutuvad aja jooksul järjest mängulisemaks, ekspressiivsemaks ja teatraalsemaks. Oma teostes on ta saanud inspiratsiooni Federico Fellini filmidest ning tahtnud oma piltide kaudu anda edasi müstilist, reaalsusest ära libisevat maailma.
Tema isa oli insener ja ema õmbleja. Teise maailmasõja järel kolis pere Riiga. 1957. aastal astus Maija Tabaka Läti Kunstiakadeemiasse, kuid visati sealt 1960. aastate alguses välja. Ülikooli lõpetas ta 1969. aastal diplomitööga "Noorte kunstnike rühma portree" Eduards Kalniņši juhendamisel. 1977–1978 töötas ta Lääne-Berliinis DAAD-i kunstistipendiaadina välisläti kunstniku Valdis Āboliņši (1939–1984) kutsel.
Tabakal on olnud isikunäitusi Riias, Berliinis, Leningradis, Göteborgis, Norrköpingis, Moskvas, Rostockis ja Pariisis. Tema töid on Berliini Gemäldegalerie, Tretjakovi galerii ja veel mitme välismaa muuseumi kogudes. Ta on illustreerinud lasteraamatuid.
Hercs Franks on temast teinud dokumentaalfilmi "Nostāsti. Maija Tabaka" (1976).
29. septembrist 2023 kuni 25. veebruarini 2024 on Kumus näitus "Raamist lahti. Leis, Tabaka, Rožanskaitė".
Frontus Périgueux'st

Frontus Périgueux'st (prantsuse keeles "Saint Front"; surnud umbes 100. aasta paiku Périgueux's) oli pärimuse järgi Périgueux' esimene piiskop. Katoliku kirik on ta tunnistanud pühakuks ja tema tähtpäev on 25. oktoober.
Pärimus.
Pühakut mainitakse esimest korda Cambrais' püha Gaugerichi eluloos, kus too olevat 600. aasta paiku palvetanud Périgueux's Frontuse haual. Frontuse elulugu on 8. sajandi paiku kokku pandud erinevatest pühakulugudest, tuginedes Nitria Frontuse, püha Marta ja Limogesi püha Marta elulugudele.
Pärimuse järgi olevat Frontus olnud Dordogne'ist pärit erak, kelle Peetrus pühitses piiskopiks ja saatis koos preester Georgiusega Galliasse. Kui preester reisil suri, sai Frontus Peetruselt saua, mille abil too äratas Georgiuse surnust ja Périgueux sai ristiusustatud. Legendis kõneldakse ka tema bilokatsioonist Betaania Püha Marta matusetalituse ajal ja jumal Marsi kuju hävitamisest tema poolt Périgueux's.
Austamine.
Frontuse austamisel Périgueux's on pikk traditsioon. 9. sajandi algul seisab Frontuse nimi anonüümses Lyoni martüroloogiumis. Frontusele on pühitsetud paljud keskaegsed kirikud Akvitaanias, tuntuim neist Périgueux' katedraal, ja mitmed kohad kannavad tema nime. Tema säilmeid kinnitati aastail 1261 ja 1463, kuid ususõdade perioodil hävitati need 1575. aastal.
Ikonograafia.
Keskajast pole teada Frontuse kujutisi, ent uusajal on olnud tavaks kujutada teda piiskopirüüs, mõnikord paganlust sümboliseeriva lohe tapjana.
Valdis Āboliņš

Valdis Āboliņš (14. aprill 1939 Liepāja – 14. veebruar 1984 Lääne-Berliin) oli Läti kunstnik, kunstiteadlane ja näituste kuraator, kes tegutses Lääne-Saksamaal ja Lääne-Berliinis.
Aastal 1973 korraldas ta IKI Düsseldorfi rahvusvahelisel kunstiturul näituse "20 kunstnikku Nõukogude Lätist". Aastal 1974 töötas ta Lääne-Berliinis New Society of Fine Arts'is (NGBK või Neue Gesellschaft für bildende Kunst) ning korraldas Saksamaa akadeemilise vahetusteenistuse (DAAD) stipendiumi raames ka Maia Tabaka residentuuri Berliinis.
Alija Izetbegović

Alija Izetbegović (8. august 1925 Šamac – 19. oktoober 2003 Sarajevo) oli Bosnia ja Hertsegoviina advokaat ja poliitik, Bosnia ja Hertsegoviina president 1990–1995 ning Bosnia ja Hertsegoviina presidentuuri liige 1996–2000.
Tema poeg on Bosnia ja Hertsegoviina presidentuuri liige Bakir Izetbegović.
Tõlgendus

Tõlgendus on tähistajatele tähenduse või hinnangu andmine.
Taksojuht

"See artikkel räägib 1976. aasta filmist. Taksojuhtide kohta vaata artiklit takso. Teiste tähenduste kohta vaata artiklit Taksojuht (täpsustus)."
"Taksojuht" (inglise keeles "Taxi Driver") on 1976. aasta Ameerika Ühendriikide "neo-noir" žanrist psühholoogiline triller. Filmi režissöör on Martin Scorsese ja stsenarist Paul Schrader; suuremates rollides astuvad üles Robert De Niro, Jodie Foster, Cybill Shepherd, Harvey Keitel, Peter Boyle, Leonard Harris ja Albert Brooks. Tegevus toimub Vietnami sõja järel alla käivas New Yorgis ning selle keskmes on öövahetustes töötav taksojuht Travis Bickle (De Niro), kelle vaimne tervis järjest halveneb.
Scorese sai inspiratsiooni filmidest "Vale mees" (1956) ja "A Bigger Splash" ning tahtis, et "Taksojuht" mõjuks vaatajatele kui unenägu. Võtted algasid New Yorgis operaator Michael Chapmaniga 1975. aasta suvel ning kuna eelarve oli kõigest 1.9 miljonit $, tuli näitlejate palku vähendada. Film valmis samal aastal. Filmi muusika lõi Bernard Herrmann, kes lõpetas töö selle kallal kõigest mõned tunnid enne oma surma 24. detsembril 1975.
Colombia Pictures esilinastas filmi 7. veebruaril 1976 ning sai hea vastuvõtu osaliseks, kuigi ette heideti vägivaldseid stseene filmi lõpus ning kõigest 12-aastase Fosteri võtmist lapsprostituudi rolli. "Taksojuht" pälvis mitmeid auhindu, sealhulgas Kuldse Palmioksa 1976. aasta Cannes'i filmifestivalil ning neli kandidatuuri 49. Oscari auhindadel (mh De Niro parima meespeaosatäitja Oscarile ja Foster parima naiskõrvalosatäitja Oscarile).
Vastuolusid tekkis ka kui John Hinckley Jr. sai filmist inspiratsiooni korraldada Ameerika Ühendriikide presidendile Ronald Reaganile 1981. aastal atentaat. Sellest hoolimata on "Taksojuht" populaarne 21. sajandilgi ning seda on mõnel pool peetud üheks ajaloo parimatest ja suurima mõjuga filmidest ning kultusfilmiks. Aastal 2022 korraldas Briti filmiajakiri Sight and Sound küsitluse, milles kriitikud hindasid filmi "Taksojuht" ajaloo paremuselt 29.-ks ning režissöörid 12.-ks (viigis filmiga "Barry Lyndon"). Aastal 1994 nimetas Ameerika Ühendriikide Kongressi raamatukogu filmi "Taksojuht" "kultuuriliselt, ajalooliselt või esteetiliselt" märkimisväärseks ning see talletati Riiklikus Filmiregistris.
Sebastian Samuelsson

Sebastian Samuelsson (sündinud 28. märtsil 1997) on Rootsi laskesuusataja, kes on olümpiavõitja ja maailmameister.
Ta osales 2018. aasta taliolümpiamängudel, mis toimusid Lõuna-Koreas Pyeongchangis. Seal võitis ta hõbemedali 12,5 km jälitussõidus ja kuldmedali teatevõistluses. Ta tuli 2023. aasta maailmameistrivõistlustel Oberhofis maailmameistriks, kui võitis kuldmedali 15 km ühisstardiga sõidus.
Samuelsson on avalikult väljendanud oma seisukohti dopingu kasutamise kohta spordis ning eriti kriitiline olnud Venemaa ja selle antidopinguagentuuri RUSADA suhtes. 
2019. aasta augustis tuli ta Rootsi meistriks 10-kilomeetrisel sprindidistantsil ja 20-kilomeetrisel eraldistardi distantsil Rootsi suvebiatloni meistrivõistlustel Sollefteås.
Välislingid.
[[Kategooria:Rootsi laskesuusatajad]]
[[Kategooria:Sündinud 1997]]
Dalwigk

Dalwigk, ka Dalwig on Hesseni põlisaadlisuguvõsa.
1931. aasta Hiina üleujutused

1931. aasta Hiina üleujutused (ka 1931. aasta Jangtse-Huai jõe üleujutused) toimusid 1931. aasta juunist augustini Hiinas ning mõjutasid suuremaid linnu, nagu Hankou ja Nanjing Shi. Üleujutused kulmineerusid Gaoyou järve lähedal asunud tammi purunemisega.
Üleujutustes hukkunute arv pole täpselt teada. Kohe pärast üleujutusi John Lossing Bucki juhtimisel Nankingi Ülikoolis läbi viidud uuringu andmetel "uppus 150 000 inimest, mis on vähem kui neljandik kõigist üleujutuse esimese 100 päeva jooksul hukkunuist". Ametliku aruande järgi uppus 140 000 inimest ning kokku suri uppumise või näljahäda tagajärjel 2 miljonit inimest. Samas mõnede arvutuste järgi hukkus üleujutuste tagajärjel kuni 4 miljonit inimest.
Muutumatu tähistaja

Muutumatu tähistaja on Jean-François Lyotardi mudelis kultuuri pärisnimi, mille laps või sisserändaja peab selgeks õppima, näiteks kangelased, kohad, aastaarvud, mõõdu-, ruumi- ja aja vahetusväärtuse ühikud.
Suuroja (Tori)

Suuroja on oja Eestis Tori vallas, Pärnu jõe lisaoja. Suuroja lähe on Tori alevikus ja suue Pärnu jõkke Vainu külas. Oja pikkus on 16,5 km ja valgala suurus 36 km².
Suuroja

Suuroja on mitme Eestis asuva oja nimi:
Ridalepa oja

Ridalepa oja (ka "Ridalepa jõgi") on oja Eestis Pärnu maakonnas, Audru jõe lisaoja. Ridalepa oja lähe asub Pitsalu külas ja suue Audru jõkke Ridalepa külas. Oja pikkus on 13 km ja valgala suurus 69,6 km².
Oara oja

Oara oja (ka "Oara jõgi") on oja Eestis Pärnu maakonnas, Audru jõe lisaoja. Oara oja lähe asub Nedrema külas ja suue Audru jõkke Oara külas. Oja pikkus on 21,7 km ja valgala suurus 89,7 km².
Ostrakism

Ostrakism (ehk killukohus; kreeka keeles ὀστρακισμός, "ostrakismos") oli savinõukildudega toimetatud rahvahääletus muistses Ateenas poliitiliselt kahtlaste kodanike kuni kümneks aastaks pagendamiseks. Kuigi mõnes kaasuses väljendus selgelt rahva viha konkreetse kodaniku vastu, oli killukohus tavaliselt ennetav meede. Ostrakismi kasutati võimaliku riigivaenlase või türanni kõrvaldamiseks.
Sindi oja

Sindi oja ehk Türgi oja (ka "Sinioja") on oja Eestis Pärnu omavalitsusüksuses, Pärnu jõe lisaoja. Sindi oja lähe asub Seljametsa külas ja suue Pärnu jõkke Tammiste külas. Oja läbib Türgi paisjärve. Oja pikkus on 6,6 km ja valgala suurus 19 km².
Hauskirchen

Hauskirchen on vald "(Gemeinde)" Austrias Alam-Austria liidumaal Gänserndorfi ringkonnas.
Hauskirchen asub Alam-Austria "Weinvierteli" piirkonna kirdeosas, 15 km Mistelbachist idas. Läbi valla voolab Zaya jõgi. Vaid u. 3,95 % valla territooriumist on kaetud metsaga.
Ajalugu.
Varajased kirjalikud ülestähendused räägivad kiriku ehitamisest ja koguduse rajamisest 1150. aastal Hugo von Liechtensteini poolt. 1723. aastal ostis Ballyane'i parun Dermot Kavanagh († 1739) vürst Joseph von Liechtensteinilt Hauskircheni mõisa. Iiri sõjaväelise diasporaa osana teenis ta keiserlikus armees ning keiserliku ja kuningliku kammerhärrana, tõustes lõpuks feldmarssal-leitnandi auastmele. Kavanagh'd ja tema abikaasat Felicitast mälestatakse Hauskirchenis seinatahvliga Püha Laurentiuse kihelkonnakirikus.
Sinihabe

"Sinihabe" (prantsuse keeles "Barbe bleue") on prantsuse rahvajutt. Selle kõige levinuma säilinud versiooni pani kirja Charles Perrault ning see ilmus 1697. aastas Pariisis kogumikus "Histoires ou contes du temps passé". Rahvajutu peategelased on mitu oma abikaasat tapnud jõukas mees ning tema uus naine, kes üritab surmast pääseda. "Sinihabemele" sarnane on nt saksa muinasjutt "Röövelpeigmees". Muinasjutu järgi on "sinihabeme" ülekantud tähendus "naisi ahistavalt ja vaimse vägivallaga kohtlev mees".
Hohenau an der March

Hohenau an der March on vald "(Marktgemeinde)" Austrias Alam-Austria liidumaal Gänserndorfi ringkonnas, Viini ning Tšehhi ja Slovakkia piiride lähedal.
Vald asub Morava (saksa: "March") jõe ääres. See asub Alam-Austria "Weinvierteli" piirkonnas. Vaid u. 6,18 % valla territooriumist on kaetud metsaga.
Hohenruppersdorf

Hohenruppersdorf on vald "(Marktgemeinde)" Austrias Alam-Austria liidumaal Gänserndorfi ringkonnas.
Hohenruppersdorf asub Alam-Austria "Weinvierteli" piirkonna idaosa kõrgendikul, u. 3 km Bad Pirawarthist ja Gaweinstalist idas. U. 30 % valla territooriumist on kaetud metsaga.
Jedenspeigen

Jedenspeigen on vald "(Marktgemeinde)" Austrias Alam-Austria liidumaal Gänserndorfi ringkonnas.
Jedenspeigen asub Alam-Austria "Weinvierteli" piirkonnas. Vaid u. 8,07 % valla territooriumist on kaetud metsaga.
Atentaat Johannes Paulus II-le

"See artikkel räägib 13. mail 1981 toimunud tulistamisest. Teiste atentaatide kohta vaata artiklit Johannes Paulus II atentaadid."
Paavst Johannes Paulus II atentaat toimus 13. mail 1981 kui Mehmet Ali Ağca tulistas Vatikani Püha Peetruse väljakul paavst Johannes Paulus II-t. Paavst sai kahest kuulitabamusest raskelt viga kuulitabamust ning kaotas palju verd, Ağca peeti sündmuskohal kinni ja talle määrati hiljem Itaalia kohtus eluaegne vanglakaristus. Paavst andis Agcale tapmiskatse andeks. Juunis 2000 andis Itaalia president Carlo Azeglio Ciampi Agcale paavsti palvel armu ning saatis ta riigist välja Türki. Agca hakkas 2007. aastal katoliiklaseks.
Uruste oja

Uruste oja (ka "Uruste jõgi") on oja Eestis Pärnu omavalitsusüksuses, Audru jõe lisaoja. Uruste oja lähe asub Soomra külas ja suue Audru jõkke Audru alevikus. Oja läbib Uue-Keskuse paisjärve. Oja pikkus on 23,9 km ja valgala suurus 84,3 km².
Mount Rushmore

Mount Rushmore, ametlikult Mount Rushmore'i riiklik memoriaal (inglise keeles "Mount Rushmore National Memorial"), lakota keeles "Tȟuŋkášila Šákpe" 'kuus vanaisa', skulptuuri pealkiri "Demokraatia pühamu" (inglise keeles "Shrine of Democracy")) on kolossaalne skulptuur ja memoriaal Ameerika Ühendriikides Lõuna-Dakota osariigis Keystone'i lähedal. See on rajatud Black Hillsi mäestiku Rushmore'i mäkke. 
Skulptuuri autor on skulptor Gutzon Borglum, kes juhtis selle rajamist koos oma poja Lincoln Borglumiga aastail 1927–1941. Mount Rushmore koosneb nelja Ameerika Ühendriikide presidendi 18-meetrisest peast. George Washington, Thomas Jefferson, Theodore Roosevelt ja Abraham Lincoln tähendavad seal Ameerika Ühendriikide sündi, kasvu, arengut ja säilimist. Skulptuuri ümbritseb üle 5 ruutkilomeetri suurune mälestuspark, mida külastab igal aastal üle 2 miljoni inimese. Mäe tipp on 1745 meetrit üle merepinna.
Borglum valis Rushmore'i mäe, sest selle külg on suunatud kagusse, mistõttu saab ka kõige rohkem päikesepaistet. Idee autor oli Lõuna-Dakota osariigi ajaloolane Doane Robinson. Robinson tahtis algul, et skulptuuril oleks kujutatud Lääne-aegseid kangelasi, nagu Meriwether Lewist, William Clarki, nende avastusretke giidi Sacagaweat oglala lakotade pealikke Punast Pilve ja Pöörast Hobust ning Buffalo Billi. Borglum arvas seevastu, et skulptuur võiks köita laiemaid masse, ning valis neli presidenti.
Projekti rahastas föderaalvalitsuse kaudu Senatis Lõuna-Dakotat esindanud Peter Norbeck. Rajamistööd algasid aastal 1927 ning presidentide näod valmisid aastatel 1934–1939. Gutzon Borglum suri märtsis 1941 ning projekti uueks juhiks sai tema poeg Lincoln Borglum. Algselt pidid kõik presidendid olema välja uuristatud pealaest vöökohani, kuid rahapuuduse tõttu tuli projekt 31. oktoobril 1941 pooleli jätta ning vaid Washingtoni kujul on peale pea veel detaile.
Mount Rushmore rajati siuudelt 1870. aastatel illegaalselt ära võetud aladele. Siuud nõuavad endiselt oma maid tagasi, aastal 1980 otsustas Ameerika Ühendriikide Ülemkohus, et Black Hillsi mäestiku äravõtmise eest tuleb maksta 102 miljoni dollari suurune kompensatsioon. Siuud keeldusid rahast ning jätkasid maade tagasinõudmist. Rahasumma on koos intressidega kasvanud juba üle miljardi dollari suuruseks. Konflikt jätkub, mõned siuude toetajad on "Demokraatia pühamut" nimetanud silmakirjalikkuse pühamuks.
Peter Ludwig Berger

Peter Ludwig Berger (17. märts 1929 Viin – 27. juuni 2017 Brooklin, Massachusetts) oli USA sotsioloog.
Tema kuulsaim teos on koos Thomas Luckmanniga kirjutatud raamat "Reaalsuse sotsiaalne konstruktsioon: traktaat teadmiste sotsioloogiast" (""The Social Construction of Reality: A Treatise in the Sociology of Knowledge";" 1966).
Soldier Hollow

Soldier Hollow on murdmaasuusatamise paik, mis asub samanimelise oru suudmes, umbes 85 km Salt Lake Cityst kagus Wasatchi mäestiku looduspargis Wasatchi maakonna loodeosas Utah' osariigis Ameerika Ühendriikides. Koht loodi 2002. aasta taliolümpiamängude jaoks ning mängude ajal toimus seal laskesuusatamine, murdmaasuusatamine ja kahevõistluse alade murdmaasuusatamise osa. 
Alates olümpiamängude korraldamisest on see saanud murdmaasuusatamise, tuubisõidu (meelelahutuslik tegevus, mille käigus inimene sõidab sisekummi peal kas vees, lumes või õhus) ja räätsadega sõitmise kohaks, kus saab suvel mägirattaga sõita ja golfi mängida. 1. mail 2016 läks toimumiskoha haldamise leping Soldier Hollow Legacy Foundationilt üle Utah Olympic Legacy Foundationile, mis omab ja haldab olümpia- ja paraolümpiamängude pärandit mujal osariigis.
Soldier Hollow asub 1961. aastal loodud 8738 ha looduspargi Wasatch Mountain State Parki kaguosas, millest 1968. aastal sai rahvuspark.
Koht on saanud nime oru järgi, mille suudmes see asub. Enne rahvuspargina kaitse alla võtmist kasutati pargi teatud asukohti põlluharimiseks ja karjatamiseks, samas kui suurt osa ülejäänud osast kasutati kohalike poolt meelelahutuseks. 20. sajandi viimasel veerandil olid rahvuspargi teenuse poole pöördunud eraarendajad, kes lootsid ehitada parki luksushotelle, golfiväljakuid ja muid vaatamisväärsusi, kuid ükski neist plaanidest (välja arvatud golfiväljak) ei teostunud. Spordipaigast veidi põhja pool (West Soldier Hollow Lane'i põhjaküljele) ehitatud 36-rajaline Soldier Hollow' golfiväljak valmis 2004. aasta juulis ja täiendas 36-rajalist Wasatch Mountaini golfiväljakut (asub kaugemal põhja pool loodusparki).
Soldier Hollow' toimumispaik oli üks kolmest, mille ehitas ja kujundas Salt Lake'i korralduskomitee (SLOC) spetsiaalselt 2002. aasta taliolümpiamängude jaoks; teised on Utah' olümpiapark ja Utah' olümpiaovaal. SLOC valis 1997. aasta oktoobris olümpiapaigaks Soldier Hollow' asukoha mitme muu võimaliku koha asemel, sealhulgas Sherwood Hillsis Logani lähedal Utah' osariigis. Eeltööd algasid varsti pärast toimumiskoha valimist, kuid suuremad ehitustööd algasid alles 1999. aastal. Tööd toimumiskohas olid piisavalt lõpetatud (80% valmis), et korraldada esimene suursündmus, USA murdmaasuusatamise meistrivõistlused, algusega 8. jaanuaril 2000. Peahoone ehitus algas 5. juulil 2000 toimunud nurgakivi paneku tseremooniaga. Tribüün ja peahoone valmisid 2000. aasta detsembris ja pühitseti 5. jaanuaril 2001. Koha ehitamine läks SLOC-le maksma 22 miljonit dollarit (vastab 35,7 miljonile dollarile 2022. aastal).
Kihnu Maalambakasvatajate Selts

MTÜ Kihnu Maalambakasvatajate Selts (KMKS) on aretusühing, mis korraldab kihnu maalamba ametlikku säilitus- ja aretustegevust Eestis. KMKS peab kihnu maalamba tõuraamatut, viib läbi jõudluskontrolli, tegeleb teadusuuringute, ametliku tõu statistika ning analüüsiga. KMKS hoiab elus traditsioonilist saaduste kasutamist, korraldades erinevaid koolitusi ning esindab puhtatõulise kihnu maalamba kasvatajaid.
KMKS on registreeritud ja juhatus ning tõukomisjon tegutsevad Kihnu kultuuriruumis, Kihnu sõsarsaarel, looduskaitsealusel Manija väikesaarel, Saaresüdame kihnu maalamba kompetentsikeskuses. Seltsi president on Anneli Ärmpalu-Idvand, kes lisaks seltsi tegevuste juhtimisele, praktiseerib loomaarstina ja omab kõige esimest, 2001. aastal loodud kihnu maalamba säilituskarja. Tema koostatud on ametlik kihnu maalamba tõukirjeldus. 
KMKS on alates 2023. aastast Eesti Tõuloomakasvatuse Liidu (ETLL) liige. ETLL ajakirjas "Tõuloomakasvatus" on ilmunud mitmed Anneli Ärmpalu-Idvandi artiklid kihnu maalamba teemal (vt Kirjandus).
Ajalugu.
Tänu Kihnu saare eraldatusele ja konservatiivsetele kultuuritavadele, pikaaegsetele teadusuuringutele ja kaks aastakümmet väldanud säilitustööle, on kihnu maalammas säilinud ja tänaseks võetud riikliku kaitse alla.